Seržinjo Dests
Seržinjo Džanni Dests (nīderlandiešu: Sergiño Gianni Dest, dzimis 2000. gada 3. novembrī) ir ASV futbolists, spēlē aizsarga pozīcijā, ASV futbola izlases dalībnieks. Kopš 2024. gada Dests pārstāv Nīderlandes Eredivisie komandu PSV Eindhoven. Dests ir dzimis Nīderlandē, viņa māte ir nīderlandiete, bet tēvs – Surinamas amerikānis. Savu karjeru sācis Amsterdamas "Ajax" futbola sistēmā. 2019–20. gada sezonu nospēlējis Ajax rindās. Jau nākamajā sezonā Dests pārcēlās uz La Liga komandu FC Barcelona. ASV futbola izlases sastāvā debitējis 2019. gada 6. septembrī pret Meksiku.